TU : กำไรไตรมาส 4/58 แข็งแกร่งแนะซื้อเป้า 22.3 บ.มีอัพไซด์ 21%
TU กำไรหลักไตรมาส 4/58 เพิ่มก้าวกระโดดถึง 119.4% คงคำแนะนำ ซื้อ กำหนดราคาพื้นฐานไว้ที่ 22.30 บาท ซึ่งประเมินด้วย P/E ปี 59 ที่ 17 เท่า ราคาปิดมีส่วนเพิ่มได้อีกถึง 21%
25 ก.พ. 2559

บล.ดีบีเอสฯ ระบุบทวิเคราะห์วันนี้ (25 ก.พ.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU กำไรหลักไตรมาส 4/58 เพิ่มก้าวกระโดดถึง 119.4% เทียบช่วงเดียวกันของปีก่อนเป็น 1.5 พันล้านบาท สืบเนื่องจากอัตรากำไรทำได้สูงขึ้นดี แต่ไตรมาสนี้มีรายการพิเศษคือ การด้อยค่าสินทรัพย์คือเรือ และค่าใช้จ่ายซื้อ Bumble Bee ทำให้กำไรสุทธิลดลงกว่ากำไรหลักเป็น 758 ล้านบาท แต่ถือว่าเพิ่ม 8.5% เทียบช่วงเดียวกันของปีก่อนและ 53% เทียบไตรมาสก่อนหน้า ซึ่งเป็นไปตามฤดูกาล
โดยงบดุลมีฐานะการเงินดี ณ ปลายปี 58 อัตราส่วนหนี้สินสุทธิต่อทุน (gearing ratio) เป็นเพียง 0.75 เท่า 
ประกาศจ่ายปันผลครั้งสุดท้ายปี 58 ที่ 0.31 บาท XD 7 มี.ค.59 และจ่ายปันผล 21 เม.ย.59 หากนับปันผลระหว่างกาลที่ 0.32 บาท คิดเป็นอัตราการจ่ายปันผลปี 58 ที่ 56.7%
คงคำแนะนำ ซื้อ กำหนดราคาพื้นฐานไว้ที่ 22.30 บาท ซึ่งประเมินด้วย P/E ปี 59 ที่ 17 เท่า ราคาปิดมีส่วนเพิ่มได้อีกถึง 21%